Anketat: Një pjesë e amerikanëve kanë paragjykime negative ndaj myslimanëve
Analistët thonë se veç 11 shtatorit, edhe protestat e dhunshme ndaj karikaturave të Profetit Muhamet u bënë shkak për zemërimin që ndje
Një anketë e re e gazetës Washington Post dhe rrjetit ABC arriti në përfundimin se 46 për qind e amerikanëve kanë pikëpamje negative për fenë islame. Kjo shifër përfaqëson një rritje prej 7 për qind të pikëpamjeve negative krahasuar me periudhën menjëherë pas sulmeve terroriste të 11 shtatorit 2001. Laila Al Qatami e Komisionit Amerikano-Arab kundër Diskriminimit thotë se sjellja e disa myslimanëve, veçanërisht protestat e dhunshme kundër karikaturave të Profetit Muhamet, u bënë shkak për zemërimin që ndjejnë disa amerikanë: ." Zonja Al Qatami beson se shumë arabo-amerikanë mendojnë se vendimi i fundit i Kongresit amerikan për të bllokuar marrëveshjen që do t’i lejonte një kompanie të Dubait për të operuar në porte amerikane, ishte e motivuar nga paragjykimet, pasi në Amerikë ka edhe kompani të tjera të huaja që operojnë portet. Anëtarë të Kongresit e argumentuan veprimin si të motivuar nga interesat e sigurimit kombëtar të Shteteve të Bashkuara, por Laila al Qatami thotë se disa arabo-amerikanë e shohin atë si diskriminim. Komentet publike që kanë bërë kohët e fundit disa drejtues të lartë fetarë shihen po ashtu si acaruese. I Përndershmi Franklin Graham e ka quajtur fenë islame “një besim fetar të lig” ndërsa Pat Robertson është shprehur se islamizmi është një besim i dhunshëm. Artikujt dhe reportazhet e shtypit mbi dhunën në Irak dhe terrorizmin mund të jenë gjithashtu një faktor kontribues i këtyre ndjenjave negative ndaj fesë islame. Nihad Awad i Këshillit mbi Marrëdhëniet Amerikano-Islamike thotë se krijimi i stereotipeve të myslimanëve nga media amerikane ka pasur ndikim negativ: ."- thotë ai. Media nuk ka arritur të kapë realitetin e botës myslimane dhe përqëndrohet vetëm në veprimet e disa vetëve. Por Laird Anderson, profesor i gazetarisë në Universitetin Amerikan në Uashington thotë se faji nuk bie vetëm tek media, pasi ka edhe keqkuptime si rrjedhojë e mospërputhjes së kulturave: ."- thotë ai. I Përndershmi Clark Lobenstine, Drejtor i Konferencës së Uashingtonit, po punon për të nxitur mirëkuptimin ndërfetar: Ai beson se me durim dhe me rritjen e njohurive për njëri-tjetrin, do të ndryshojnë pikëpamjet negative që disa amerikanë kanë për fenë islamike.//lk